— Менавіта. У беларускага бізнесу пакуль не выпрацавалася акрэсленага стаўлення да беларускага кіно. Таму ён і не спяшаецца з укладаннямі. Да ўсяго, звышзадачу фестывалю часта не ўсведамляюць нават прафесіяналы. Ва ўяўленні многіх “Лістапад” па-ранейшаму застаецца “чырвонай дарожкай” з зоркамі на ёй, а ўсё астатняе — нейкі даважак. Аднак у нашай сітуацыі рабіць усю стаўку на зорак і запрашаць іх адно дзеля прыгожага дэфіле — гэта, лічы, выкідваць грошы на вецер.